CELEX: 32021R0934
Language: ro
Date: 2021-06-09 00:00:00
Title: Regulamentul de punere în aplicare (UE) 2021/934 al Comisiei din 9 iunie 2021 de stabilire a măsurilor speciale de combatere a pestei porcine clasice (Text cu relevanță pentru SEE)

10.6.2021   
               
               
                  RO
               
               
                  Jurnalul Oficial al Uniunii Europene
               
               
                  L 204/18
               
            
         REGULAMENTUL DE PUNERE ÎN APLICARE (UE) 2021/934 AL COMISIEI
         din 9 iunie 2021
         de stabilire a măsurilor speciale de combatere a pestei porcine clasice
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animalelor (Legea privind sănătatea animală) (1), în special articolul 71 alineatul (3),
         întrucât:
         
                     (1)
                  
                  
                     Pesta porcină clasică este o boală infecțioasă virală care afectează populațiile de porcine deținute și sălbatice și care poate avea un impact sever asupra populațiilor de animale în cauză și asupra profitabilității creșterii porcinelor, cauzând perturbări ale circulației transporturilor acestor animale și a produselor provenite de la acestea în interiorul Uniunii, precum și ale exporturilor către țări terțe. Răspândirea bolii poate afecta în mod semnificativ productivitatea sectorului zootehnic atât din cauza pierderilor directe, cât și a celor indirecte.
                  
               
                     (2)
                  
                  
                     Decizia de punere în aplicare 2013/764/UE a Comisiei (2) prevede măsuri zoosanitare de combatere a pestei porcine clasice în statele membre și a fost modificată de mai multe ori pentru a ține cont, în principal, de evoluția situației epidemiologice în Uniune a respectivei boli. Ea se aplică până la 21 aprilie 2021.
                  
               
                     (3)
                  
                  
                     Regulamentul (UE) 2016/429 stabilește un nou cadru legislativ pentru prevenirea și combaterea bolilor care sunt transmisibile la animale sau la om. Pesta porcină clasică este listată la articolul 5 alineatul (1) litera (a) punctul (ii) din regulamentul menționat și face obiectul normelor de prevenire și control al bolilor prevăzute în el. În plus, conform anexei II la Regulamentul de punere în aplicare (UE) 2018/1882 al Comisiei (3), pesta porcină clasică este listată ca boală de categoriile A, D și E care afectează animale din familiile Suidae și Tayassuidae, în timp ce Regulamentul delegat (UE) 2020/687 al Comisiei (4) completează normele pentru controlul bolilor din categoriile A, B și C prevăzute în Regulamentul (UE) 2016/429, inclusiv cu măsuri de combatere a pestei porcine clasice. Aceste trei acte se aplică de la 21 aprilie 2021.
                  
               
                     (4)
                  
                  
                     Este necesară alinierea actualelor măsuri ale Uniunii de control al pestei porcine clasice, astfel cum sunt stabilite în Decizia de punere în aplicare 2013/764/UE, la noul cadru legislativ privind sănătatea animalelor stabilit prin Regulamentul (UE) 2016/429. Este necesară, de asemenea, alinierea normelor Uniunii, cât mai mult posibil, la standardele internaționale, precum cele prevăzute la capitolul 15.2 „Infecția cu virusul pestei porcine clasice” din Codul sanitar pentru animale terestre al Organizației Mondiale pentru Sănătatea Animalelor (5) (codul OIE).
                  
               
                     (5)
                  
                  
                     Situația generală a pestei porcine clasice din statele membre afectate de această boală, atât la nivel epidemiologic, cât și la nivelul gestionării riscurilor, prezintă un risc permanent pentru posibila sa răspândire suplimentară pe teritoriul Uniunii. Măsurile generale de control al bolilor, prevăzute în Regulamentul (UE) 2016/429 și în Regulamentul delegat (UE) 2020/687, nu cuprind toate detaliile și aspectele specifice în legătură cu răspândirea și situația epidemiologică a pestei porcine clasice. Prin urmare, este adecvat să se stabilească măsuri speciale de control al bolii, care să se aplice pentru o perioadă limitată, în condiții adecvate situației pestei porcine clasice pe teritoriul Uniunii, pentru a se asigura că măsurile necesare sunt puse în aplicare într-un mod uniform pe teritoriul Uniunii ori de câte ori există un risc de răspândire a acestei boli.
                  
               
                     (6)
                  
                  
                     Regulamentul (UE) 2016/429 definește un focar ca fiind apariția confirmată oficial a unei boli listate sau a unei boli emergente la unul sau la mai multe animale dintr-o unitate sau dintr-un alt loc în care sunt deținute sau plasate animale. Este necesar ca normele stabilite în prezentul regulament să ia în considerare dacă focarul de pestă porcină clasică s-a declanșat la porcine sălbatice sau la porcine deținute.
                  
               
                     (7)
                  
                  
                     Este necesar ca prezentul regulament să prevadă o regionalizare care să se aplice în plus față de măsurile de control al bolilor prevăzute în Regulamentul delegat (UE) 2020/687. Este necesar ca prezentul regulament să listeze zonele de restricții din statele membre afectate de pesta porcină clasică, pentru a menține abordarea prin regionalizare stabilită prin Decizia de punere în aplicare 2013/764/UE.
                  
               
                     (8)
                  
                  
                     În ceea ce privește riscurile de răspândire a pestei porcine clasice, circulația transporturilor de porcine și de diferite produse obținute de la acestea este grevată niveluri de risc diferite. În general, circulația transporturilor de porcine deținute, de materiale germinative și de subproduse de origine animală provenite de la porcine din zone de restricții prezintă un nivel mai înalt de risc din punctul de vedere al expunerii și al consecințelor comparativ cu circulația transporturilor de produse de origine animală, în special de carne proaspătă și de produse din carne. Prin urmare, este necesar ca circulația transporturilor de porcine deținute și de diferite produse cu risc înalt provenite de la ele, dinspre zonele de restricții listate în anexa I la prezentul regulament, să fie interzisă într-o manieră proporțională cu riscul implicat și ținându-se cont de normele prevăzute în Regulamentul delegat (UE) 2020/687 și în Regulamentul delegat (UE) 2020/2154 al Comisiei (6).
                  
               
                     (9)
                  
                  
                     Normele stabilite în Regulamentul delegat (UE) 2020/686 al Comisiei (7) completează Regulamentul (UE) 2016/429 în ceea ce privește autorizarea unităților de materiale germinative, registrele unităților de materiale germinative menținute de către autoritățile competente, obligațiile operatorilor de menținere a evidențelor, cerințele privind trasabilitatea și sănătatea animală, precum și cerințele de certificare a sănătății animale și de notificare pentru circulația în interiorul Uniunii a transporturilor de materiale germinative provenite de la anumite animale terestre deținute, în vederea prevenirii răspândirii în Uniune a bolilor transmisibile ale animalelor prin aceste materiale. Prin urmare, este necesar ca normele stabilite în prezentul regulament să facă referire la Regulamentul delegat (UE) 2020/689 al Comisiei (8) în ceea ce privește informațiile pe care trebuie să le dețină autoritățile competente cu privire la unitățile de materiale germinative aprobate pentru porcine.
                  
               
                     (10)
                  
                  
                     Regulamentul (CE) nr. 1069/2009 al Parlamentului European și al Consiliului (9) stabilește normele de sănătate animală aplicabile subproduselor de origine animală cu scopul de a preveni și a reduce la minimum riscurile pe care aceste subproduse le pot genera pentru sănătatea animală. În plus, Regulamentul (UE) nr. 142/2011 al Comisiei (10) stabilește anumite norme sanitare privind subprodusele de origine animală care intră sub incidența Regulamentului (CE) nr. 1069/2009, inclusiv norme privind cerințele de certificare pentru circulația transporturilor de subproduse de origine animală în interiorul Uniunii. Respectivele acte juridice nu cuprind toate detaliile și aspectele specifice în ceea ce privește riscul de răspândire a pestei porcine clasice prin intermediul subproduselor de origine animală obținute de la porcine deținute și sălbatice din zonele de restricții listate în anexa I la prezentul regulament. Prin urmare, este adecvat să se stabilească în prezentul regulament măsuri speciale de control al bolii aplicabile subproduselor de origine animală și circulației transporturilor de astfel de subproduse provenite din zone de restricții listate în anexa I la prezentul regulament, pentru a asigura faptul că măsurile necesare sunt puse în aplicare într-un mod uniform pe teritoriul Uniunii ori de câte ori există un risc pentru răspândirea respectivei boli.
                  
               
                     (11)
                  
                  
                     Pentru a se evita orice perturbare inutilă a comerțului, este adecvat să se stabilească anumite condiții și derogări de la interdicțiile prevăzute în prezentul regulament. Este necesar ca derogările să țină seama și de normele generale de prevenire și de control al bolilor animalelor prevăzute în Regulamentul (UE) 2016/429 și în Regulamentul delegat (UE) 2020/687, precum și de principiile codului OIE în ceea ce privește măsurile de atenuare a riscurilor vizând pesta porcină clasică.
                  
               
                     (12)
                  
                  
                     Articolul 143 din Regulamentul (UE) 2016/429 prevede că este necesar ca transporturile de animale să fie însoțite de certificate de sănătate animală, inclusiv în cazul porcinelor deținute. În cazul în care derogările de la interzicerea circulației transporturilor de porcine deținute dinspre zonele de restricții listate în anexa I la prezentul regulament se aplică unor astfel de transporturi destinate circulației în interiorul Uniunii, este necesar ca respectivele certificate de sănătate animală să includă o trimitere la prezentul regulament, pentru a se asigura că certificatele de sănătate animală conțin informații adecvate și exacte privind sănătatea animală. Este necesară atenuarea riscurilor generate de circulația transporturilor, și de deplasările efectuate în scop privat, care au ca obiect carnea proaspătă, produsele din carne și oricare alte produse de origine animală obținute de la porcine sălbatice, din carcase de porcine sălbatice, care sunt destinate consumului uman, precum și de la porcine sălbatice dinspre zonele de restricții listate în anexa I la prezentul regulament, în interiorul aceluiași stat membru în cauză și spre alte state membre. Este necesar ca riscurile de răspândire a bolii să fie reduse prin interzicerea circulației acestor produse și a circulației porcinelor sălbatice efectuate de către operatori, astfel cum se prevede la articolul 101 din Regulamentul delegat (UE) 2020/688 al Comisiei (11), în interiorul statelor membre în cauză, dinspre acestea și către alte state membre.
                  
               
                     (13)
                  
                  
                     În conformitate cu articolul 167 alineatul (1) litera (b) din Regulamentul (UE) 2016/429, certificatele de sănătate animală eliberate de autoritatea competentă din statul membru de origine trebuie să însoțească transporturile de produse de origine animală, inclusiv cele care provin de la porcine, pentru care se permite circulația dinspre o zona de restricții instituită în conformitate cu articolul 71 alineatul (3) din regulamentul menționat, sub rezerva aplicării unor măsuri de control al bolilor. În cazul în care prezentul regulament prevede derogări de la interdicțiile privind circulația transporturilor de produse de origine animală dinspre zonele de restricții listate în anexa sa I, este necesar ca certificatele de sănătate animală care însoțesc transporturile să includă o trimitere la prezentul regulament, pentru a se asigura furnizarea de informații adecvate și exacte privind sănătatea animală în conformitate cu Regulamentul delegat (UE) 2020/2154.
                  
               
                     (14)
                  
                  
                     Este necesar ca circulația transporturilor de carne proaspătă sau de carne prelucrată și de produse din carne, inclusiv membrane, obținute de la porcinele deținute din zonele de restricții listate în anexa I la prezentul regulament sau deținute în afara respectivelor zone de restricții, dar sacrificate în interiorul lor, să facă obiectul unor cerințe de certificare mai puțin stricte pentru a se evita restricțiile comerciale inutile și excesiv de împovărătoare. Este necesar să fie posibilă autorizarea circulației acestor transporturi pe teritoriul aceluiași stat membru și către alte state membre pe baza mărcilor de sănătate sau de identificare aplicate în unități, cu condiția ca respectivele unități să fie desemnate în conformitate cu normele prevăzute în prezentul regulament. Este necesar ca autoritățile competente să desemneze unități numai dacă porcinele deținute și produsele obținute de la acestea, care sunt eligibile pentru a circula în afara unor astfel de zone de restricții sunt separate în mod clar de animalele și de produsele care nu sunt eligibile pentru o astfel de circulație autorizată.
                  
               
                     (15)
                  
                  
                     În plus, este necesar ca, în situații specifice, carnea proaspătă obținută de la porcinele deținute să fie marcată în conformitate cu cerințele de marcare a cărnii proaspete care provine din zonele de protecție și de supraveghere prevăzute în anexa IX la Regulamentul delegat (UE) 2020/687 sau carnea proaspătă și produsele din carne, inclusiv membranele, obținute de la porcinele deținute să fie marcate cu marcaje speciale. Este necesar ca aceste marcaje speciale să nu fie confundate cu marca de sănătate menționată la articolul 48 din Regulamentul de punere în aplicare (UE) 2019/627 al Comisiei (12) sau cu marca de identificare prevăzută la articolul 5 alineatul (1) litera (b) din Regulamentul (CE) nr. 853/2004 al Parlamentului European și al Consiliului (13).
                  
               
                     (16)
                  
                  
                     Sunt necesare unele măsuri de atenuare a riscurilor și măsuri consolidate de biosecuritate pentru prevenirea și controlul pestei porcine clasice în unitățile de porcine deținute. Este necesar ca respectivele măsuri să fie prevăzute în anexa II la prezentul regulament și să vizeze unitățile care fac obiectul derogărilor pentru circulația transporturilor de porcine deținute în zonele de restricții listate în anexa sa I. Este necesar ca aceste măsuri să vizeze procedurile și infrastructurile existente în unitățile de porcine deținute; este necesar ca ele să vizeze și riscurile generate de animalele (altele decât porcinele deținute) care se pătrund în sedii și clădiri. Acest risc este mai mare în cazul porcinelor sălbatice care pătrund în sedii și clădiri. În cazul în care sunt implicate alte specii (animale de companie sau dăunători), care acționează ca vectori neanimați, riscul este încă prezent și este necesar să fie și el vizat.
                  
               
                     (17)
                  
                  
                     În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (denumit în continuare „Acordul de retragere”), în special cu articolul 5 alineatul (4) din Protocolul privind Irlanda/Irlanda de Nord coroborat cu anexa 2 la respectivul protocol, Regulamentul (UE) 2016/429, precum și actele Comisiei bazate pe acesta, se aplică Regatului Unit și în Regatul Unit în ceea ce privește Irlanda de Nord după încheierea perioadei de tranziție prevăzute în Acordul de retragere. În consecință, este necesar ca trimiterile la statele membre din prezentul regulament să includă Regatul Unit în ceea ce privește Irlanda de Nord.
                  
               
                     (18)
                  
                  
                     Întrucât Regulamentul (UE) 2016/429 se aplică începând cu 21 aprilie 2021, este necesar ca prezentul regulament să se aplice începând cu a treia zi de la data publicării în Jurnalul Oficial al Uniunii Europene pentru ca măsurile să fie aplicate în timp util.
                  
               
                     (19)
                  
                  
                     Având în vedere experiența Uniunii în combaterea pestei porcine clasice, actuala situație epidemiologică și măsurile în vigoare de gestionare a bolii luate în statele membre afectate de această boală, este necesar ca prezentul regulament să se aplice timp de cel puțin cinci ani. Este necesar ca durata acestor măsuri și zonele de restricții listate în anexa I la prezentul regulament să fie monitorizate și revizuite când apar elemente noi.
                  
               
                     (20)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         CAPITOLUL I
         
            OBIECT, DOMENIU DE APLICARE ȘI DEFINIȚII
         
         
            Articolul 1
            Obiect și domeniu de aplicare
            
               (1)   Prezentul regulament stabilește:
               
                           (a)
                        
                        
                           măsuri speciale de control al bolilor privind pesta porcină clasică care trebuie aplicate pentru o perioadă limitată de către statele membre (14) care au zone de restricții listate în anexa I la prezentul regulament (statele membre în cauză).
                           Respectivele măsuri speciale de control al bolilor se aplică porcinelor deținute și sălbatice, precum și produselor de origine animală, materialelor germinative și subproduselor de origine animală obținute de la porcine, iar ele sunt suplimentare măsurilor aplicabile pentru protecția și supravegherea zonelor de restricții și a zonelor unde se înregistrează cazuri de infecții, instituite de autoritățile competente din statele membre în cauză în conformitate cu articolul 21 alineatul (1) și cu articolul 63 din Regulamentul delegat (UE) 2020/687;
                        
                     
                           (b)
                        
                        
                           măsuri speciale de control al bolilor privind pesta porcină clasică care trebuie aplicate pentru o perioadă limitată de către toate statele membre.
                        
                     
            
               (2)   Prezentul regulament se aplică:
               
                           (a)
                        
                        
                           circulației transporturilor din zonele de restricții listate în anexa I care au ca obiect:
                           
                                       (i)
                                    
                                    
                                       porcine deținute în unități situate în zone de restricții listate în anexa I;
                                    
                                 
                                       (ii)
                                    
                                    
                                       materiale germinative, produse de origine animală și subproduse de origine animală obținute de la porcine deținute menționate la litera (a) punctul (i);
                                    
                                 
                     
                           (b)
                        
                        
                           circulației:
                           
                                       (i)
                                    
                                    
                                       transporturilor de porcine sălbatice în statele membre în cauză;
                                    
                                 
                                       (ii)
                                    
                                    
                                       transporturilor și deplasărilor în scop privat de către vânători ale produselor de origine animală și ale subproduselor de origine animală provenite de la porcine sălbatice din zonele de restricții listate în anexa I sau prelucrate în unități situate în aceste zone de restricții;
                                    
                                 
                     
                           (c)
                        
                        
                           operatorilor din sectorul alimentar care manipulează transporturile menționate la literele (a) și (b).
                        
                     
            
               (3)   Măsurile de control al bolii menționate la alineatul (1) cuprind următoarele:
               
                           (a)
                        
                        
                           capitolul II stabilește norme speciale pentru instituirea zonelor de restricții listate în anexa I în cazul apariției unui focar de pestă porcină clasică;
                        
                     
                           (b)
                        
                        
                           capitolul III stabilește măsuri speciale de control al bolii, aplicabile transporturilor de porcine deținute în zone de restricții listate în anexa I și de produse obținute de la acestea în statele membre în cauză;
                        
                     
                           (c)
                        
                        
                           capitolul IV stabilește măsuri speciale de atenuare a riscurilor, vizând sectorul alimentar din statele membre în cauză;
                        
                     
                           (d)
                        
                        
                           capitolul V stabilește măsuri speciale de control al bolii aplicabile porcinelor sălbatice în statele membre în cauză;
                        
                     
                           (e)
                        
                        
                           capitolul VI stabilește dispozițiile finale.
                        
                     
         
         
            Articolul 2
            Definiții
            În sensul prezentului regulament, se aplică definițiile stabilite în Regulamentul delegat (UE) 2020/687.
            De asemenea, se aplică următoarele definiții:
            
                        (a)
                     
                     
                        „porcină” înseamnă un animal din speciile de ungulate din familia Suidae listate în anexa III la Regulamentul (UE) 2016/429;
                     
                  
                        (b)
                     
                     
                        „materiale germinative” înseamnă material seminal, ovule și embrioni obținuți de la porcinele deținute și destinați reproducerii artificiale;
                     
                  
                        (c)
                     
                     
                        „materiale de categoria 2” înseamnă subprodusele de origine animală menționate la articolul 9 din Regulamentul (CE) nr. 1069/2009 obținute de la porcinele deținute;
                     
                  
                        (d)
                     
                     
                        „materiale de categoria 3” înseamnă subprodusele de origine animală menționate la articolul 10 din Regulamentul (CE) nr. 1069/2009 obținute de la porcinele deținute.
                     
                  
         CAPITOLUL II
         
            NORME SPECIALE PENTRU INSTITUIREA ZONELOR DE RESTRICȚII ÎN CAZUL APARIȚIEI UNUI FOCAR DE PESTĂ PORCINĂ CLASICĂ ȘI PENTRU APLICAREA MĂSURILOR SPECIALE DE CONTROL AL BOLII ÎN TOATE STATELE MEMBRE
         
         
            Articolul 3
            Norme speciale pentru instituirea de zone de restricții și de zone în care se înregistrează cazuri de infecții în cazul apariției unui focar de pestă porcină clasică
            În cazul apariției unui focar de pestă porcină clasică la porcine deținute sau sălbatice, autoritățile competente din statele membre instituie:
            
                        (a)
                     
                     
                        în cazul apariției unui focar la porcine deținute, o zonă de restricții, în conformitate cu articolul 21 alineatul (1) din Regulamentul delegat (UE) 2020/687; sau
                     
                  
                        (b)
                     
                     
                        în cazul apariției unui focar la porcine sălbatice, o zonă unde se înregistrează cazuri de infecții, în conformitate cu articolul 63 din Regulamentul delegat (UE) 2020/687.
                     
                  
         
            Articolul 4
            Norme speciale pentru listarea zonelor de restricții în anexa I în cazul apariției unui focar de pestă porcină clasică la porcine sălbatice într-un stat membru
            
               (1)   În urma apariției unui focar de pestă porcină clasică la porcine sălbatice într-o zonă a unui stat membru, zona respectivă se listează ca zonă de restricții în anexa I.
            
            
               (2)   Autoritățile competente din statul membru în cauză asigură faptul că limitele zonei unde se înregistrează cazuri de infecții, instituite în conformitate cu articolul 63 din Regulamentul delegat (UE) 2020/687, sunt ajustate fără întârziere pentru a cuprinde cel puțin zona de restricții relevantă listată în anexa I la prezentul regulament pentru respectivul stat membru.
            
         
         
            Articolul 5
            
               Aplicarea generală a măsurilor speciale de control al bolii
               în zonele de restricții
            
            Statele membre în cauză aplică măsurile speciale de control al bolii prevăzute la articolele 3 și 4 din prezentul regulament în zonele de restricții listate în anexa I la prezentul regulament în plus față de măsurile de control al bolilor care trebuie aplicate în conformitate cu dispozițiile Regulamentului delegat (UE) 2020/687 în:
            
                        (a)
                     
                     
                        zonele de restricții instituite în conformitate cu articolul 21 alineatul (1) din Regulamentul delegat (UE) 2020/687;
                     
                  
                        (b)
                     
                     
                        zonele unde se înregistrează cazuri de infecții, instituite în conformitate cu articolul 63 din Regulamentul delegat (UE) 2020/687.
                     
                  
         CAPITOLUL III
         
            MĂSURI SPECIALE DE CONTROL AL BOLII APLICABILE TRANSPORTURILOR DE PORCINE DEȚINUTE ÎN ZONELE DE RESTRICȚII ȘI DE PRODUSE OBȚINUTE DE LA ACESTEA ÎN STATELE MEMBRE ÎN CAUZĂ
         
         
            SECȚIUNEA 1
         
         
            
               Interdicții specifice cu privire la circulația transporturilor de porcine deținute și de produse obținute de la acestea în statele membre în cauză
            
         
         
            Articolul 6
            Interdicții specifice cu privire la circulația dinspre zonele de restricții a transporturilor de porcine deținute în zone de restricții
            Autoritățile competente din statele membre în cauză interzic circulația dinspre zonele de restricții listate în anexa I a transporturilor de porcine deținute în respectivele zone de restricții.
         
         
            Articolul 7
            Interdicții specifice cu privire la circulația dinspre zonele de restricții a transporturilor de materiale germinative obținute de la porcine deținute în zone de restricții
            Autoritățile competente din statele membre în cauză interzic circulația dinspre zonele de restricții listate în anexa I a transporturilor de materiale germinative obținute de la porcine deținute în respectivele zone de restricții.
         
         
            Articolul 8
            Interdicții specifice cu privire la circulația dinspre zonele de restricții a transporturilor de subproduse de origine animală obținute de la porcine deținute în zone de restricții
            Autoritățile competente din statele membre în cauză interzic circulația dinspre zonele de restricții listate în anexa I a transporturilor de subproduse de origine animală obținute de la porcine deținute în respectivele zone de restricții.
         
         
            Articolul 9
            Interdicții specifice cu privire la circulația dinspre zonele de restricții a transporturilor de carne proaspătă și de produse din carne, inclusiv membrane, obținute de la porcine deținute în zone de restricții
            
               (1)   Autoritățile competente din statele membre în cauză interzic circulația dinspre zonele de restricții listate în anexa I a transporturilor de carne proaspătă și de produse din carne, inclusiv membrane, obținute de la porcine deținute în respectivele zone de restricții.
            
            
               (2)   Autoritățile competente din statele membre în cauză pot decide că interdicția prevăzută la alineatul (1) de la prezentul articol nu se aplică transporturilor de produse din carne, inclusiv membrane, obținute de la porcine deținute în zone de restricții listate în anexa I la prezentul regulament, care au fost supuse tratamentului relevant de atenuare a riscurilor în ceea ce privește pesta porcină clasică în conformitate cu anexa VII la Regulamentul delegat (UE) 2020/687, în unități desemnate în conformitate cu articolul 23 alineatul (1) din prezentul regulament.
            
         
         
            SECȚIUNEA 2
         
         
            
               Condiții generale pentru derogări prin care se autorizează circulația dinspre zone de restricții a transporturilor de porcine deținute în zone de restricții
            
         
         
            Articolul 10
            Condiții generale pentru derogări de la interdicția specifică cu privire la circulația dinspre zonele de restricții a transporturilor de porcine deținute în zone de restricții
            
               (1)   Prin derogare de la interdicția specifică prevăzută la articolul 6, autoritățile competente din statele membre în cauză pot autoriza circulația dinspre zonele de restricții listate în anexa I a transporturilor de porcine deținute în respectivele zone de restricții în cazurile prevăzute la articolele 18-22, sub rezerva respectării condițiilor prevăzute la aceste articole și a următoarelor condiții:
               
                           (a)
                        
                        
                           condițiile generale prevăzute la articolul 28 alineatele (2)-(7) din Regulamentul delegat (UE) 2020/687; și
                        
                     
                           (b)
                        
                        
                           condițiile generale suplimentare cu privire la:
                           
                                       (i)
                                    
                                    
                                       circulația transporturilor de porcine deținute dinspre zonele de restricții listate în anexa I, astfel cum se prevede la articolul 11;
                                    
                                 
                                       (ii)
                                    
                                    
                                       unitățile pentru porcine deținute situate în zone de restricții listate în anexa I, astfel cum se prevede la articolul 12;
                                    
                                 
                                       (iii)
                                    
                                    
                                       mijloacele de transport utilizate pentru transportul porcinelor deținute dinspre zonele de restricții listate în anexa I, astfel cum se prevede la articolul 13.
                                    
                                 
                     
            
               (2)   Înainte de acordarea autorizațiilor prevăzute la articolele 18-22, autoritățile competente din statele membre în cauză evaluează riscurile care decurg din aceste autorizații, iar evaluarea trebuie să demonstreze că riscul de răspândire a pestei porcine clasice este neglijabil.
            
         
         
            Articolul 11
            Condiții generale suplimentare cu privire la circulația dinspre zonele de restricții a transporturilor de porcine deținute în zone de restricții
            
               (1)   Autoritățile competente din statele membre în cauză autorizează circulația dinspre zonele de restricții listate în anexa I a porcinelor deținute în respectivele zone de restricții în cazurile prevăzute la articolele 18-22, numai sub rezerva respectării condițiilor specifice prevăzute la aceste articole și dacă:
               
                           (a)
                        
                        
                           porcinele au fost ținute în unitatea de expediere și nu au fost scoase din aceasta timp de cel puțin 90 de zile înainte de data circulației sau de la naștere dacă au vârsta mai mică de 90 de zile, iar în perioada de 30 de zile imediat anterioară datei de expediere nu a fost introdusă în respectiva unitate nicio altă porcină deținută provenind din zonele de restricții listate în anexa I, nici în:
                           
                                       (i)
                                    
                                    
                                       respectiva unitate de expediere; nici în
                                    
                                 
                                       (ii)
                                    
                                    
                                       unitatea epidemiologică a respectivei unități de expediere unde porcinele care urmau să fie puse în circulație au fost ținute complet separate. După efectuarea unei evaluări a riscurilor, autoritatea competentă stabilește limitele unei astfel de unități epidemiologice confirmând că structura, dimensiunea și distanța dintre diferitele unități epidemiologice și operațiunile efectuate asigură facilități separate pentru adăpostirea, întreținerea și hrănirea porcinelor deținute, astfel încât virusul pestei porcine clasice să nu se poată răspândi de la o unitate epidemiologică la alta;
                                    
                                 
                     
                           (b)
                        
                        
                           a fost efectuată o examinare clinică a porcinelor deținute în unitatea de expediere, inclusiv a animalelor care urmează să fie puse în circulație, cu rezultate favorabile privind pesta porcină clasică:
                           
                                       (i)
                                    
                                    
                                       de către un medic veterinar oficial;
                                    
                                 
                                       (ii)
                                    
                                    
                                       în intervalul de 24 de ore înainte de data punerii în mișcare a transportului; și
                                    
                                 
                                       (iii)
                                    
                                    
                                       în conformitate cu articolul 3 alineatele (1) și (2) din Regulamentul delegat (UE) 2020/687 și cu punctul A.1 din anexa sa I;
                                    
                                 
                     
                           (c)
                        
                        
                           în caz de necesitate, pe baza instrucțiunilor autorității competente, au fost efectuate teste de identificare a agentului patogen sau teste de depistare a anticorpilor înainte de data punerii în mișcare a transportului dinspre unitatea de expediere:
                           
                                       (i)
                                    
                                    
                                       după efectuarea examinării clinice menționate la litera (b) pentru porcinele deținute în unitate, inclusiv pentru animalele care urmează să fie puse în circulație; și
                                    
                                 
                                       (ii)
                                    
                                    
                                       în conformitate cu punctul A.2 din anexa I la Regulamentul delegat (UE) 2020/687.
                                    
                                 
                     
            
               (2)   Autoritățile competente din statele membre în cauză obțin, dacă este cazul, rezultate negative la testele de identificare a agentului patogen menționate la alineatul (1) litera (c) înainte de autorizarea circulației transportului.
            
         
         
            Articolul 12
            Condiții generale suplimentare cu privire la unitățile pentru porcine deținute care sunt situate în zone de restricții
            Autoritățile competente din statele membre în cauză autorizează circulația dinspre zonele de restricții listate în anexa I a porcinelor deținute în unități situate în respectivele zone de restricții în afara acestor zone în cazurile prevăzute la articolele 18-22 numai sub rezerva respectării condițiilor specifice prevăzute la aceste articole și dacă:
            
                        (a)
                     
                     
                        unitatea de expediere a fost vizitată de un medic veterinar oficial cel puțin o dată după listarea zonelor de restricții în anexa I la prezentul regulament și ea face obiectul vizitelor periodice efectuate de medici veterinari oficiali, astfel cum se prevede la articolul 26 alineatul (2) din Regulamentul delegat (UE) 2020/687, cel puțin de două ori pe an, cu un interval de cel puțin patru luni între aceste vizite;
                     
                  
                        (b)
                     
                     
                        unitatea de expediere aplică cerințele în materie de biosecuritate vizând pesta porcină clasică:
                        
                                    (i)
                                 
                                 
                                    în conformitate cu măsurile de biosecuritate consolidate pentru unitățile de porcine deținute care sunt situate în zone de restricții listate, astfel cum sunt prevăzute în anexa II; și
                                 
                              
                                    (ii)
                                 
                                 
                                    astfel cum au fost stabilite de statul membru în cauză;
                                 
                              
                  
                        (c)
                     
                     
                        în unitatea de expediere se efectuează o supraveghere permanentă prin intermediul testelor de identificare a agentului patogen și al testelor de detectare a anticorpilor vizând pesta porcină clasică:
                        
                                    (i)
                                 
                                 
                                    în conformitate cu articolul 3 alineatul (2) din Regulamentul delegat (UE) 2020/687 și cu anexa sa I;
                                 
                              
                                    (ii)
                                 
                                 
                                    cu rezultate negative în fiecare săptămână, pentru cel puțin primele două porcine deținute moarte în vârstă de peste 60 de zile sau, în absența unor astfel de animale moarte în vârstă de peste 60 de zile, pentru oricare porcină deținută, moartă după înțărcare, în fiecare unitate epidemiologică;
                                 
                              
                                    (iii)
                                 
                                 
                                    cel puțin în perioada de monitorizare pentru pesta porcină clasică prevăzută în anexa II la Regulamentul delegat (UE) 2020/687, înainte de circulația transportului dinspre unitatea de expediere.
                                 
                              
                  
         
            Articolul 13
            Condiții generale suplimentare cu privire la mijloacele de transport utilizate pentru transportul dinspre zonele de restricții al porcinelor deținute în zone de restricții
            Autoritățile competente din statele membre în cauză autorizează circulația dinspre zonele de restricții listate în anexa I a transporturilor de porcine deținute în respectivele zone de restricții numai în cazul în care mijloacele de transport utilizate pentru transportul respectivelor porcine:
            
                        (a)
                     
                     
                        respectă cerințele prevăzute la articolul 24 alineatul (1) din Regulamentul delegat (UE) 2020/687; și
                     
                  
                        (b)
                     
                     
                        sunt curățate și dezinfectate în conformitate cu articolul 24 alineatul (2) din Regulamentul delegat (UE) 2020/687 sub controlul sau supravegherea autorităților competente din statele membre.
                     
                  
         
            SECȚIUNEA 3
         
         
            
               Obligațiile operatorilor referitoare la certificatele de sănătate animală
            
         
         
            Articolul 14
            Obligațiile operatorilor referitoare la certificatele de sănătate animală pentru circulația dinspre zonele de restricții a transporturilor de porcine deținute în zone de restricții
            Operatorii pun în circulație transporturi de porcine deținute în zonele de restricții listate în anexa I la prezentul regulament, dinspre zonele de restricții respective către un alt stat membru în cazurile care intră sub incidența articolului 18 din prezentul regulament, numai dacă transporturile respective sunt însoțite de un certificat de sănătate animală, astfel cum se prevede la articolul 143 alineatul (1) din Regulamentul (UE) 2016/429, care conține următoarea atestare a respectării cerințelor prevăzute în prezentul regulament:
            
               „Porcine deținute în zonă de restricții în conformitate cu măsurile speciale de control al pestei porcine clasice prevăzute în Regulamentul de punere în aplicare (UE) 2021/934 al Comisiei.”
            
         
         
            Articolul 15
            Obligațiile operatorilor referitoare la certificatele de sănătate animală pentru circulația dinspre zonele de restricții a transporturilor de carne proaspătă și de produse din carne, inclusiv membrane, obținute de la porcine deținute în zone de restricții
            
               (1)   Operatorii pun în circulație transporturi de carne proaspătă și de produse din carne, inclusiv membrane, obținute de la porcine deținute în zonele de restricții listate în anexa I la prezentul regulament, dinspre zonele de restricții respective către un alt stat membru în cazurile care intră sub incidența articolului 22 din prezentul regulament, numai dacă transporturile respective sunt însoțite de un certificat de sănătate animală, astfel cum se prevede la articolul 167 alineatul (1) din Regulamentul (UE) 2016/429, care conține:
               
                           (a)
                        
                        
                           informațiile necesare în conformitate cu articolul 3 din Regulamentul delegat (UE) 2020/2154; și
                        
                     
                           (b)
                        
                        
                           următoarea atestare a respectării cerințelor stabilite în prezentul regulament:
                           „Carne proaspătă și produse din carne, inclusiv membrane, obținute de la porcine deținute în zonă de restricții în conformitate cu măsurile speciale de control al pestei porcine clasice prevăzute în Regulamentul de punere în aplicare (UE) 2021/934 al Comisiei.”
                        
                     
            
               (2)   Operatorii pun în circulație transporturi de produse obținute prin prelucrarea cărnii, inclusiv membrane, obținute de la porcine deținute în zonele de restricții listate în anexa I, dinspre zonele de restricții respective către un alt stat membru, numai sub rezerva respectării următoarelor condiții:
               
                           (a)
                        
                        
                           produsele obținute din prelucrarea cărnii, inclusiv membrane, au fost supuse tratamentului relevant de atenuare a riscurilor prevăzut în anexa VII la Regulamentul delegat (UE) 2020/687;
                        
                     
                           (b)
                        
                        
                           respectivele transporturi sunt însoțite de un certificat de sănătate animală, astfel cum se prevede la articolul 167 alineatul (1) din Regulamentul (UE) 2016/429 care conține:
                           
                                       (i)
                                    
                                    
                                       informațiile necesare în conformitate cu articolul 3 din Regulamentul delegat (UE) 2020/2154; și
                                    
                                 
                                       (ii)
                                    
                                    
                                       următoarea atestare a respectării cerințelor stabilite în prezentul regulament:
                                       „Produse obținute prin prelucrarea cărnii, inclusiv membrane, obținute de la porcine deținute în zone de restricții în conformitate cu măsurile speciale de control al pestei porcine clasic prevăzute în Regulamentul de punere în aplicare (UE) 2021/934 al Comisiei.”
                                    
                                 
                     
            
               (3)   Operatorii pun în circulație transporturi de carne proaspătă și de produse din carne, inclusiv membrane, obținute de la porcine deținute în zone din afara zonelor de restricții listate în anexa I și sacrificate în abatoare situate în zonele de restricții respective, dinspre astfel de zone de restricții către un alt stat membru, numai dacă transporturile respective sunt însoțite de:
               
                           (a)
                        
                        
                           un certificat de sănătate animală, astfel cum se prevede la articolul 167 alineatul (1) din Regulamentul (UE) 2016/429, care conține informațiile necesare în conformitate cu articolul 3 din Regulamentul delegat (UE) 2020/2154; și
                        
                     
                           (b)
                        
                        
                           următoarea atestare a respectării cerințelor stabilite în prezentul regulament:
                           „Carne proaspătă și produse din carne, inclusiv membrane, obținute de la porcine deținute în zone din afara zonelor de restricții și sacrificate în zone de restricții în conformitate cu măsurile speciale de control al pestei porcine clasice prevăzute în Regulamentul de punere în aplicare (UE) 2021/934 al Comisiei.”
                        
                     
            
               (4)   Operatorii pun în circulație transporturi de produse obținute prin prelucrarea cărnii, inclusiv membrane, obținute de la porcine deținute în zone din afara zonelor de restricții listate în anexa I și prelucrate în zonele de restricții respective, dinspre astfel de zone de restricții către un alt stat membru, numai sub rezerva respectării următoarelor condiții:
               
                           (a)
                        
                        
                           produsele obținute prin prelucrarea cărnii, inclusiv membranele, au fost supuse tratamentului relevant de atenuare a riscurilor prevăzut în anexa VII la Regulamentul delegat (UE) 2020/687;
                        
                     
                           (b)
                        
                        
                           respectivele transporturi sunt însoțite de un certificat de sănătate animală, astfel cum se prevede la articolul 167 alineatul (1) din Regulamentul (UE) 2016/429 care conține:
                           
                                       (i)
                                    
                                    
                                       informațiile necesare în conformitate cu articolul 3 din Regulamentul delegat (UE) 2020/2154; și
                                    
                                 
                                       (ii)
                                    
                                    
                                       următoarea atestare a respectării cerințelor stabilite în prezentul regulament:
                                       „Produse obținute prin prelucrarea cărnii, inclusiv membrane, obținute de la porcine deținute în zone din afara zonelor de restricții și prelucrate în zonele de restricții în conformitate cu măsurile speciale de control al pestei porcine clasice prevăzute în Regulamentul de punere în aplicare (UE) 2021/934 al Comisiei.”
                                    
                                 
                     
            
               (5)   Autoritățile competente din statele membre în cauză pot decide că o marcă de sănătate sau, după caz, o marcă de identificare, prevăzută la articolul 5 alineatul (1) litera (b) din Regulamentul (CE) nr. 853/2004, aplicată pe carnea proaspătă sau prelucrată și pe produsele din carne, inclusiv membrane, în unități desemnate în conformitate cu articolul 23 alineatul (1) din prezentul regulament, poate fi înlocuită cu certificatul de sănătate animală pentru circulația din zonele de restricții listate în anexa I pentru următoarele transporturi de:
               
                           (a)
                        
                        
                           carne proaspătă și produse din carne, inclusiv membrane, obținute de la porcine deținute în zonele de restricții, listate în anexa I, către un alt stat membru, astfel cum se prevede la alineatul (1);
                        
                     
                           (b)
                        
                        
                           produse obținute prin prelucrarea cărnii, inclusiv membrane, obținute de la porcine deținute în zonele de restricții, listate în anexa I, către un alt stat membru, astfel cum se prevede la alineatul (2);
                        
                     
                           (c)
                        
                        
                           carne proaspătă și produse din carne, inclusiv membrane, obținute de la porcine deținute în zone în afara zonelor de restricții, listate în anexa I, și sacrificate în abatoare situate în zonele de restricții respective, către un alt stat membru, astfel cum se prevede la alineatul (3);
                        
                     
                           (d)
                        
                        
                           produse obținute prin prelucrarea cărnii, inclusiv membrane, obținute de la porcine deținute în zone din afara zonelor de restricții, listate în anexa I, și prelucrate în zonele de restricții respective, către un alt stat membru, astfel cum se prevede la alineatul (4).
                        
                     
         
         
            Articolul 16
            Obligațiile operatorilor referitoare la certificatele de sănătate animală pentru circulația dinspre zonele de restricții a transporturilor de materiale germinative obținute de la porcine deținute în unități situate în zone de restricții
            Operatorii pun în circulație transporturi de materiale germinative obținute de la porcine deținute în zonele de restricții listate în anexa I, dinspre zonele de restricții respective către un alt stat membru, în cazurile care intră sub incidența articolului 19 din prezentul regulament, numai dacă transporturile respective sunt însoțite de un certificat de sănătate animală, astfel cum se prevede la articolul 161 alineatul (4) din Regulamentul (UE) 2016/429. Certificatul de sănătate animală respectiv conține următoarea atestare a respectării cerințelor stabilite în prezentul regulament:
            
               „Materiale germinative obținute de la porcine deținute în zone de restricții în conformitate cu măsurile speciale de control al pestei porcine clasice prevăzute în Regulamentul de punere în aplicare (UE) 2021/934 al Comisiei.”
            
         
         
            Articolul 17
            Obligațiile operatorilor referitoare la certificatele de sănătate animală pentru circulația dinspre zonele de restricții a transporturilor de materiale de categoriile 2 și 3 obținute de la porcine deținute în zone de restricții
            Operatorii pun în circulație transporturi de materiale de categoriile 2 și 3 obținute de la porcine deținute în zonele de restricții listate în anexa I, dinspre zonele de restricții respective către un alt stat membru, în cazurile care intră sub incidența articolelor 20 și 21, numai dacă transporturile respective sunt însoțite de:
            
                        (a)
                     
                     
                        documentul comercial menționat în capitolul III din anexa VIII la Regulamentul (UE) nr. 142/2011; și
                     
                  
                        (b)
                     
                     
                        un certificat de sănătate animală, menționat la articolul 22 alineatul (5) din Regulamentul delegat (UE) 2020/687.
                     
                  
         
            SECȚIUNEA 4
         
         
            
               Condiții specifice pentru acordarea de derogări prin care se autorizează circulația dinspre zonele de restricții a transporturilor de porcine deținute și de produse obținute de la acestea în statele membre în cauză
            
         
         
            Articolul 18
            Condiții specifice pentru acordarea de derogări prin care se autorizează circulația dinspre zonele de restricții a transporturilor de porcine deținute în zone de restricții către alte state membre și către țări terțe
            
               (1)   Prin derogare de la interdicția prevăzută la articolul 6, autoritățile competente din statele membre în cauză pot autoriza circulația dinspre zonele de restricții listate în anexa I a transporturilor de porcine deținute în zonele de restricții respective, către o unitate situată pe teritoriul altor state membre și către țări terțe, dacă:
               
                           (a)
                        
                        
                           nu s-a înregistrat nicio dovadă de pestă porcină clasică în ultimele 12 luni în unitatea de expediere, iar unitatea respectivă este situată în afara unei zone de protecție sau de supraveghere stabilită în conformitate cu articolul 21 din Regulamentul delegat (UE) 2020/687;
                        
                     
                           (b)
                        
                        
                           sunt respectate condițiile generale prevăzute la articolul 28 alineatele (2)-(7) din Regulamentul delegat (UE) 2020/687;
                        
                     
                           (c)
                        
                        
                           sunt respectate condițiile generale suplimentare prevăzute la articolele 10-13.
                        
                     
            
               (2)   Autoritățile competente din toate statele membre asigură faptul că transporturile de porcine care fac obiectul unei circulații autorizate, astfel cum se menționează la alineatul (1) de la prezentul articol, rămân în unitatea de destinație cel puțin în perioada de monitorizare necesară pentru pesta porcină clasică prevăzută în anexa II la Regulamentul delegat (UE) 2020/687 sau sunt trimise în vederea sacrificării imediate.
            
         
         
            Articolul 19
            Condiții specifice pentru acordarea de derogări prin care se autorizează circulația dinspre zonele de restricții a transporturilor de materiale germinative provenite din unități de materiale germinative situate în zone de restricții către alte state membre și către țări terțe
            Prin derogare de la interdicția prevăzută la articolul 7, autoritățile competente din statele membre în cauză pot autoriza circulația dinspre zonele de restricții listate în anexa I a transporturilor de materiale germinative provenite din unități de materiale germinative situate în zonele de restricții respective, către alte state membre și către țări terțe, dacă:
            
                        (a)
                     
                     
                        materialele germinative au fost colectate sau produse, prelucrate și depozitate în unități și au fost obținute de la porcine deținute care respectă condițiile prevăzute la articolul 11 alineatul (1) literele (b) și (c), la articolul 11 alineatul (2) și la articolul 12;
                     
                  
                        (b)
                     
                     
                        porcinele masculi și femele donatoare au fost ținute în unități de materiale germinative:
                        
                                    (i)
                                 
                                 
                                    pentru o perioadă de cel puțin 90 de zile înainte de data colectării sau producerii materialelor germinative;
                                 
                              
                                    (ii)
                                 
                                 
                                    în care nu au fost introduse alte porcine deținute provenite din zonele de restricții listate în anexa I pentru o perioadă de cel puțin 90 de zile înainte de data colectării sau producerii materialelor germinative.
                                 
                              
                  
         
            Articolul 20
            Condiții specifice pentru acordarea de derogări prin care se autorizează circulația dinspre zonele de restricții a transporturilor de materiale de categoria 2 obținute de la porcine deținute în zone de restricții, în vederea eliminării într-un alt stat membru sau într-o țară terță
            
               (1)   Prin derogare de la interdicția prevăzută la articolul 8 din prezentul regulament, autoritățile competente din statele membre în cauză pot autoriza circulația dinspre zonele de restricții listate în anexa I la prezentul regulament a transporturilor de subproduse de origine animală care conțin materiale de categoria 2 obținute de la porcine deținute în zonele de restricții respective către o unitate de prelucrare unde urmează să fie prelucrate prin metodele 1-5, astfel cum sunt prevăzute în capitolul III din anexa IV la Regulamentul (UE) nr. 142/2011, sau către o unitate de incinerare sau de coincinerare, astfel cum se menționează la articolul 24 alineatul (1) literele (a), (b) și (c) din Regulamentul (CE) nr. 1069/2009, situată într-un alt stat membru sau într-o țară terță, dacă:
               
                           (a)
                        
                        
                           sunt respectate condițiile generale prevăzute la articolul 28 alineatele (2)-(7) din Regulamentul delegat (UE) 2020/687;
                        
                     
                           (b)
                        
                        
                           sunt respectate condițiile generale suplimentare prevăzute la articolul 10 alineatul (2);
                        
                     
                           (c)
                        
                        
                           mijloacele de transport sunt dotate cu un sistem de navigație prin satelit pentru a determina, transmite și înregistra locul lor în timp real.
                        
                     
            
               (2)   Operatorul de transport responsabil pentru circulația transporturilor de materiale de categoria 2:
               
                           (a)
                        
                        
                           permite autorității competente să controleze circulația în timp real a mijloacelor de transport printr-un sistem de navigație prin satelit; și
                        
                     
                           (b)
                        
                        
                           păstrează evidențele electronice ale circulației respective pentru o perioadă de cel puțin două luni de la data circulației.
                        
                     
            
               (3)   Autoritățile competente din statele membre de expediere și de destinație a transportului de materiale de categoria 2 asigură faptul că respectivul transport este supus controalelor vizând expedierea, în conformitate cu articolul 48 alineatele (1) și (3) din Regulamentul (CE) nr. 1069/2009.
            
         
         
            Articolul 21
            Condiții specifice pentru acordarea de derogări prin care se autorizează circulația dinspre zonele de restricții a transporturilor de materiale de categoria 3 obținute de la porcine deținute în zone de restricții către un alt stat membru sau către o țară terță în vederea prelucrării ulterioare sau a transformării
            
               (1)   Prin derogare de la interdicția prevăzută la articolul 8 din prezentul regulament, autoritățile competente din statele membre în cauză pot autoriza circulația dinspre zonele de restricții listate în anexa I a transporturilor de materiale de categoria 3 obținute de la porcine deținute în zonele de restricții respective către o fabrică sau o unitate aprobată de autoritatea competentă în scopul prelucrării materialelor de categoria 3 pentru a obține hrană prelucrată pentru animale, hrană prelucrată pentru animalele de companie, produse derivate destinate utilizării în afara lanțului furajer sau în scopul transformării materialelor de categoria 3 în biogaz sau compost, astfel cum se menționează la articolul 24 alineatul (1) literele (a), (e) și (g) din Regulamentul (CE) nr. 1069/2009, situată într-un alt stat membru sau într-o țară terță, dacă:
               
                           (a)
                        
                        
                           sunt respectate condițiile generale prevăzute la articolul 28 alineatele (2)-(7) din Regulamentul delegat (UE) 2020/687;
                        
                     
                           (b)
                        
                        
                           sunt respectate condițiile generale suplimentare prevăzute la articolul 10 alineatul (2);
                        
                     
                           (c)
                        
                        
                           materialele de categoria 3 provin de la porcine deținute și de la unități care respectă condițiile generale prevăzute la articolele 11 și 12;
                        
                     
                           (d)
                        
                        
                           mijloacele de transport sunt dotate cu un sistem de navigație prin satelit pentru a determina, transmite și înregistra locul acestora în timp real;
                        
                     
                           (e)
                        
                        
                           subprodusele de origine animală sunt puse în circulație în mod direct de la abatorul desemnat în conformitate cu articolul 23 alineatul (1) la:
                           
                                       (i)
                                    
                                    
                                       o unitate de prelucrare a produselor derivate menționate în anexele X și XIII la Regulamentul (UE) nr. 142/2011;
                                    
                                 
                                       (ii)
                                    
                                    
                                       o fabrică de hrană pentru animale de companie aprobată pentru fabricarea hranei prelucrate pentru animale de companie, astfel cum se menționează în capitolul II punctul 3 litera (b) subpunctele (i), (ii) și (iii) din anexa XIII la Regulamentul (UE) nr. 142/2011;
                                    
                                 
                                       (iii)
                                    
                                    
                                       o fabrică de biogaz sau compost aprobată pentru transformarea subproduselor de origine animală în compost sau biogaz în conformitate cu parametrii de transformare standard prevăzuți în capitolul III secțiunea I din anexa V la Regulamentul (UE) nr. 142/2011.
                                    
                                 
                     
            
               (2)   Operatorul de transport responsabil pentru circulația transporturilor de materiale de categoria 3:
               
                           (a)
                        
                        
                           permite autorității competente să controleze circulația în timp real a mijloacelor de transport printr-un sistem de navigație prin satelit; și
                        
                     
                           (b)
                        
                        
                           păstrează evidențele electronice ale circulației respective pentru o perioadă de cel puțin două luni de la data circulației.
                        
                     
         
         
            Articolul 22
            Condiții specifice pentru acordarea de derogări prin care se autorizează circulația dinspre zonele de restricții a transporturilor de carne proaspătă și de produse din carne, inclusiv membrane, obținute de la porcine deținute în zone de restricții, către alte state membre și către țări terțe
            Prin derogare de la interdicția prevăzută la articolul 9, autoritățile competente din statele membre în cauză pot autoriza circulația dinspre zonele de restricții listate în anexa I a transporturilor de carne proaspătă și de produse din carne, inclusiv membrane, obținute de la porcine deținute în zonele de restricții respective, către alte state membre și către țări terțe, dacă:
            
                        (a)
                     
                     
                        porcinele au fost ținute într-o unitate în care nu s-a înregistrat nicio dovadă de pestă porcină clasică în cele 12 luni anterioare datei circulației, iar unitatea este situată în afara unei zone de protecție sau de supraveghere stabilită în conformitate cu articolul 21 din Regulamentul delegat (UE) 2020/687;
                     
                  
                        (b)
                     
                     
                        sunt respectate condițiile generale prevăzute la articolul 28 alineatele (2)-(7) din Regulamentul delegat (UE) 2020/687;
                     
                  
                        (c)
                     
                     
                        sunt respectate condițiile generale suplimentare prevăzute la articolul 10 alineatul (2);
                     
                  
                        (d)
                     
                     
                        carnea proaspătă și produsele din carne, inclusiv membranele, sunt obținute de la porcine deținute în unități care respectă condițiile generale prevăzute la articolele 11 și 12;
                     
                  
                        (e)
                     
                     
                        carnea proaspătă și produsele din carne, inclusiv membranele, au fost produse în unități desemnate în conformitate cu articolul 23 alineatul (1).
                     
                  
         CAPITOLUL IV
         
            MĂSURI SPECIALE DE ATENUARE A RISCURILOR VIZÂND PESTA PORCINĂ CLASICĂ DESTINATE SECTORULUI ALIMENTAR DIN STATELE MEMBRE ÎN CAUZĂ
         
         
            Articolul 23
            Desemnarea specială a abatoarelor, a unităților de tranșare, depozitelor frigorifice, a unităților de prelucrare a cărnii și a unităților de manipulare a vânatului
            
               (1)   Sub rezerva respectării cerințelor privind circulația autorizată, prevăzute la articolul 22, ca urmare a unei cereri din partea unui operator din sectorul alimentar, autoritățile competente din statele membre în cauză desemnează unități pentru sacrificarea, tranșarea, prelucrarea și depozitarea cărnii proaspete și a produselor din carne, inclusiv a membranelor, obținute de la porcine deținute în zonele de restricții listate în anexa I și de la porcine sălbatice din zonele de restricții respective.
            
            
               (2)   Autoritățile competente din statele membre în cauză pot decide că desemnarea menționată la alineatul (1) nu este necesară pentru unitățile de sacrificare, de prelucrare, de tranșare și de depozitare a cărnii proaspete și a produselor din carne, inclusiv a membranelor, obținute de la porcine deținute în zonele de restricții listate în anexa I și de la porcine sălbatice din zonele de restricții respective, dacă:
               
                           (a)
                        
                        
                           carnea proaspătă și produsele din carne, inclusiv membranele, care provin de la porcine, sunt marcate cu o marcă de sănătate specială prevăzută la articolul 25;
                        
                     
                           (b)
                        
                        
                           carnea proaspătă și produsele din carne, inclusiv membranele, care provin de la porcine ținute în respectivele unități sunt destinate exclusiv aceluiași stat membru în cauză;
                        
                     
                           (c)
                        
                        
                           subprodusele de origine porcină provenite din respectivele unități sunt prelucrate sau eliminate exclusiv în interiorul aceluiași stat membru.
                        
                     
            
               (3)   Autoritățile competente din statele membre în cauză:
               
                           (a)
                        
                        
                           pun la dispoziția Comisiei și a altor state membre un link către site-ul de internet al propriei instituții împreună cu o listă a unităților desemnate și a activităților acestora menționate la alineatul (1);
                        
                     
                           (b)
                        
                        
                           actualizează permanent lista prevăzută la litera (a).
                        
                     
         
         
            Articolul 24
            Condiții speciale pentru desemnarea unităților de sacrificare, tranșare, prelucrare și depozitare a cărnii proaspete și a produselor din carne, inclusiv a membranelor, obținute de la porcine deținute în zone de restricții listate în anexa I
            Autoritățile competente din statele membre în cauză desemnează unități de sacrificare, tranșare, prelucrare și depozitare a cărnii proaspete și a produselor din carne, inclusiv a membranelor, obținute de la porcine deținute în zonele de restricții listate în anexa I și de la porcine sălbatice din zonele de restricții respective care fac obiectul cerințelor vizând circulația autorizată, prevăzute la articolul 22, numai dacă:
            
                        (a)
                     
                     
                        tranșarea, prelucrarea și depozitarea cărnii proaspete și a produselor din carne, inclusiv a membranelor, obținute de la porcine deținute în zonele de restricții listate în anexa I se efectuează separat de carnea proaspătă și de produsele din carne, inclusiv membranele, obținute de la porcine deținute în zonele de restricții listate în anexa I care nu respectă:
                        
                                    (i)
                                 
                                 
                                    condițiile generale suplimentare prevăzute la articolele 11, 12 și 13; și
                                 
                              
                                    (ii)
                                 
                                 
                                    condițiile specifice prevăzute la articolul 22;
                                 
                              
                  
                        (b)
                     
                     
                        operatorul unității aplică instrucțiuni documentate sau proceduri aprobate de autoritățile competente din statele membre în cauză pentru a asigura respectarea condițiilor prevăzute la litera (a).
                     
                  
         
            Articolul 25
            Mărci de sănătate speciale
            Autoritățile competente din statele membre în cauză asigură faptul că produsele de origine animală enumerate în continuare sunt marcate cu o marcă de sănătate specială sau, dacă este cazul, cu o marcă de identificare specială care nu este ovală și care nu poate fi confundată cu marca de sănătate sau cu marca de identificare prevăzută la articolul 5 din Regulamentul (CE) nr. 853/2004:
            
                        (a)
                     
                     
                        carnea proaspătă și produsele din carne, inclusiv membranele, obținute de la porcine deținute în zonele de restricții listate în anexa I, cu excepția cazului în care se aplică condiții specifice pentru circulația dinspre zonele de restricții respective a transporturilor de porcine deținute în astfel de zone de restricții, astfel cum se prevede la articolul 22; și
                     
                  
                        (b)
                     
                     
                        carnea proaspătă și produsele din carne obținute de la porcine sălbatice în zonele de restricții listate în anexa I și puse în circulație de la o unitate desemnată în conformitate cu articolul 23 alineatul (1).
                     
                  
         CAPITOLUL V
         
            MĂSURI SPECIALE DE CONTROL AL BOLII APLICABILE PORCINELOR SĂLBATICE ÎN STATELE MEMBRE ÎN CAUZĂ
         
         
            Articolul 26
            Interdicții specifice cu privire la circulația porcinelor sălbatice
            Autoritățile competente din statele membre în cauză interzic circulația porcinelor sălbatice efectuată de către operatori, astfel cum se prevede la articolul 101 din Regulamentul delegat (UE) 2020/688 al Comisiei:
            
                        (a)
                     
                     
                        pe întregul teritoriu al statului membru în cauză;
                     
                  
                        (b)
                     
                     
                        dinspre întregul teritoriu al statului membru în cauză către:
                        
                                    (i)
                                 
                                 
                                    alte state membre; și
                                 
                              
                                    (ii)
                                 
                                 
                                    țări terțe.
                                 
                              
                  
         
            Articolul 27
            Interdicții specifice cu privire la circulația în interiorul zonelor de restricții listate în anexa I și dinspre aceste zone, a cărnii proaspete, a produselor din carne și a oricăror alte produse de origine animală obținute de la porcine sălbatice
            
               (1)   Autoritățile competente din statele membre în cauză interzic circulația transporturilor de carne proaspătă, de produse din carne și de oricare alte produse de origine animală obținute de la porcine sălbatice, în interiorul zonelor de restricții listate în anexa I și dinspre aceste zone.
            
            
               (2)   Autoritățile competente din statele membre în cauză interzic circulația cărnii proaspete, a produselor din carne și a oricăror alte produse de origine animală obținute de la porcine sălbatice, în și dinspre zonele de restricții enumerate în anexa I fie:
               
                           (a)
                        
                        
                           pentru uz domestic privat;
                        
                     
                           (b)
                        
                        
                           în legătură cu activitățile vânătorilor care aprovizionează direct, cu cantități mici de vânat porcin sălbatic sau de carne de vânat porcin sălbatic, consumatorul final sau comercianții cu amănuntul locali care furnizează direct consumatorului final, astfel cum se prevede la articolul 1 alineatul (3) litera (e) din Regulamentul (UE) 853/2004.
                        
                     
         
         
            Articolul 28
            Condiții specifice pentru acordarea de derogări prin care se autorizează circulația, în interiorul zonelor de restricții listate în anexa I, a transporturilor de carne proaspătă, de produse obținute prin prelucrarea cărnii și de oricare alte produse de origine animală obținute de la porcine sălbatice
            Prin derogare de la interdicțiile prevăzute la articolul 27, autoritățile competente din statele membre în cauză pot autoriza circulația articolelor menționate la articolul 27 dinspre o unitate situată în zonele de restricții listate în anexa I în interiorul unor astfel de zone de restricții dacă:
            
                        (a)
                     
                     
                        au fost efectuate teste de identificare a agentului patogen și teste de depistare a anticorpilor vizând pesta porcină clasică pentru fiecare animal porcin sălbatic utilizat pentru producția și prelucrarea produselor din carne în zonele de restricții respective;
                     
                  
                        (b)
                     
                     
                        autoritatea competentă a obținut rezultate negative la testele menționate la litera (a) înainte de tratamentul menționat la litera (c);
                     
                  
                        (c)
                     
                     
                        produsele din carne provenite de la porcine sălbatice au fost produse, prelucrate și depozitate în unități desemnate în conformitate cu articolul 23 alineatul (1).
                     
                  
         
            Articolul 29
            Condiții specifice pentru acordarea de derogări prin care se autorizează circulația, dinspre zonele de restricții listate în anexa I, a transporturilor de produse obținute prin prelucrarea cărnii și de oricare alte produse de origine animală obținute de la porcine sălbatice
            Prin derogare de la interdicțiile prevăzute la articolul 27, autoritățile competente din statele membre în cauză pot autoriza circulația transporturilor de articole menționate la articolul 27 dinspre o unitate situată în zonele de restricții listate în anexa I către un alt stat membru și către țări terțe dacă:
            
                        (a)
                     
                     
                        au fost efectuate teste de identificare a agentului patogen și teste de depistare a anticorpilor vizând pesta porcină clasică pentru fiecare animal porcin sălbatic utilizat pentru producția și prelucrarea produselor din carne în zonele de restricții respective;
                     
                  
                        (b)
                     
                     
                        autoritatea competentă a obținut rezultate negative la testele menționate la litera (a) înainte de tratamentul menționat la literele (c) și (d);
                     
                  
                        (c)
                     
                     
                        produsele din carne obținute de la porcine sălbatice au fost produse, prelucrate și depozitate în unități desemnate în conformitate cu articolul 23 alineatul (1);
                     
                  
                        (d)
                     
                     
                        produsele din carne obținute de la porcine sălbatice au fost supuse tratamentului relevant de atenuare a riscurilor pentru produse de origine animală provenite din zone de restricții în conformitate cu anexa VII la Regulamentul delegat (UE) 2020/687, în ceea ce privește pesta porcină clasică.
                     
                  
         
            Articolul 30
            Obligațiile operatorilor referitoare la certificatele de sănătate animală pentru circulația dinspre zonele de restricții a transporturilor de produse obținute prin prelucrarea cărnii și de oricare alte produse de origine animală obținute de la porcine sălbatice din zonele de restricții respective
            Operatorii pun în circulație transporturi de produse obținute prin prelucrarea cărnii și de oricare alte produse de origine animală obținute de la porcine sălbatice din zonele de restricții listate în anexa I la prezentul regulament către alte state membre și către țări terțe în cazurile care intră sub incidența articolului 29 din prezentul regulament, numai dacă transporturile respective sunt însoțite de un certificat de sănătate animală, astfel cum se prevede la articolul 167 alineatul (1) din Regulamentul (UE) 2016/429, care conține:
            
                        (a)
                     
                     
                        informațiile necesare în conformitate cu articolul 3 din Regulamentul delegat (UE) 2020/2154; și
                     
                  
                        (b)
                     
                     
                        următoarea atestare a respectării cerințelor stabilite în prezentul regulament:
                        „Produse obținute prin prelucrare cărnii provenită de la porcine sălbatice în conformitate cu măsurile speciale de control al pestei porcine clasice, astfel cum sunt prevăzute în Regulamentul de punere în aplicare (UE) 2021/934 al Comisiei.”
                     
                  
         CAPITOLUL VI
         
            DISPOZIȚII FINALE
         
         
            Articolul 31
            Intrare în vigoare și aplicare
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            Prezentul regulament se aplică începând cu a treia zi de la data publicării până la 13 iunie 2026.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 9 iunie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 84, 31.3.2016, p. 1.
         
            (2)  Decizia de punere în aplicare 2013/764/UE a Comisiei din 13 decembrie 2013 privind măsurile zoosanitare de combatere a pestei porcine clasice în anumite state membre (JO L 338, 17.12.2013, p. 102).
         
            (3)  Regulamentul de punere în aplicare (UE) 2018/1882 al Comisiei din 3 decembrie 2018 privind aplicarea anumitor norme de prevenire și control al bolilor în cazul categoriilor de boli listate și de stabilire a unei liste a speciilor și a grupurilor de specii care prezintă un risc considerabil de răspândire a bolilor listate respective (JO L 308, 4.12.2018, p. 21).
         
            (4)  Regulamentul delegat (UE) 2020/687 al Comisiei din 17 decembrie 2019 de completare a Regulamentului (UE) 2016/429 al Parlamentului European și al Consiliului în ceea ce privește normele de prevenire și control al anumitor boli listate (JO L 174, 3.6.2020, p. 64).
         
            (5)  Codul sanitar pentru animale terestre al OIE, ediția a 28-a, 2019.
         
            (6)  Regulamentul delegat (UE) 2020/2154 al Comisiei din 14 octombrie 2020 de completare a Regulamentului (UE) 2016/429 al Parlamentului European și al Consiliului în ceea ce privește cerințele de sănătate animală, de certificare și de notificare privind circulația în interiorul Uniunii a produselor de origine animală provenite de la animale terestre (JO L 431, 21.12.2020, p. 5).
         
            (7)  Regulamentul delegat (UE) 2020/686 al Comisiei din 17 decembrie 2019 de completare a Regulamentului (UE) 2016/429 al Parlamentului European și al Consiliului în ceea ce privește autorizarea unităților de material germinativ și cerințele de trasabilitate și de sănătate animală pentru circulația în interiorul Uniunii a materialului germinativ provenit de la anumite animale terestre deținute (JO L 174, 3.6.2020, p. 1).
         
            (8)  Regulamentul delegat (UE) 2020/689 al Comisiei din 17 decembrie 2019 de completare a Regulamentului (UE) 2016/429 al Parlamentului European și al Consiliului în ceea ce privește normele privind supravegherea, programele de eradicare și statutul de indemn de boală pentru anumite boli listate și emergente (JO L 174, 3.6.2020, p. 211).
         
            (9)  Regulamentul (CE) nr. 1069/2009 al Parlamentului European și al Consiliului din 21 octombrie 2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman și de abrogare a Regulamentului (CE) nr. 1774/2002 (Regulament privind subprodusele de origine animală) (JO L 300, 14.11.2009, p. 1).
         
            (10)  Regulamentul (UE) nr. 142/2011 al Comisiei din 25 februarie 2011 de punere în aplicare a Regulamentului (CE) nr. 1069/2009 al Parlamentului European și al Consiliului de stabilire a unor norme sanitare privind subprodusele de origine animală și produsele derivate care nu sunt destinate consumului uman și de punere în aplicare a Directivei 97/78/CE a Consiliului în ceea ce privește anumite probe și produse care sunt scutite de la controalele sanitar-veterinare la frontieră în conformitate cu directiva menționată (JO L 54, 26.2.2011, p. 1).
         
            (11)  Regulamentul delegat (UE) 2020/688 al Comisiei din 17 decembrie 2019 de completare a Regulamentului (UE) 2016/429 al Parlamentului European și al Consiliului în ceea ce privește cerințele de sănătate animală pentru circulația în interiorul Uniunii a animalelor terestre și a ouălor pentru incubație (JO L 174, 3.6.2020, p. 140).
         
            (12)  Regulamentul de punere în aplicare (UE) 2019/627 al Comisiei din 15 martie 2019 de stabilire a unor modalități practice uniforme pentru efectuarea controalelor oficiale asupra produselor de origine animală destinate consumului uman în conformitate cu Regulamentul (UE) 2017/625 al Parlamentului European și al Consiliului și de modificare a Regulamentului (CE) nr. 2074/2005 al Comisiei în ceea ce privește controalele oficiale (JO L 131, 17.5.2019, p. 51).
         
            (13)  Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (JO L 139, 30.4.2004, p. 55).
         
            (14)  În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, în special cu articolul 5 alineatul (4) din Protocolul privind Irlanda/Irlanda de Nord, în coroborare cu anexa 2 la respectivul protocol, în sensul prezentului regulament, referințele la statele membre includ Regatul Unit în ceea ce privește Irlanda de Nord.
      
      
         
            ANEXA I
            
               ZONE DE RESTRICȚII
            
            1.   Bulgaria
            
            Întregul teritoriu al Bulgariei.
            2.   România
            
            Întregul teritoriu al României.
         
      
      
         
            ANEXA II
            
               MĂSURI DE BIOSECURITATE CONSOLIDATE PENTRU UNITĂȚILE DE PORCINE DEȚINUTE CARE SUNT SITUATE ÎN ZONE DE RESTRICȚII LISTATE ÎN ANEXA I
            
            [astfel cum sunt menționate la articolul 12 litera (b) punctul (i)]
            
                     
                        1.
                     
                     
                        Următoarele măsuri de biosecuritate consolidate, astfel cum sunt menționate la articolul 12 litera (b) punctul (i), se aplică unităților de porcine deținute care sunt situate în zone de restricții listate în anexa I, în cazul circulației autorizate a transporturilor de:
                        
                                    (a)
                                 
                                 
                                    porcine deținute în zone de restricții listate în anexa I, astfel cum se prevede la articolul 18;
                                 
                              
                                    (b)
                                 
                                 
                                    materiale germinative obținute de la porcine deținute în zone de restricții listate în anexa I, astfel cum se prevede la articolul 19;
                                 
                              
                                    (c)
                                 
                                 
                                    subproduse de origine animală obținute de la porcine deținute în zone de restricții listate în anexa I, astfel cum se prevede la articolul 21;
                                 
                              
                                    (d)
                                 
                                 
                                    carne proaspătă și produse din carne, inclusiv membrane, obținute de la porcine deținute în zone de restricții listate în anexa I, astfel cum se prevede la articolul 22.
                                 
                              
                  
                     
                        2.
                     
                     
                        Operatorii unităților de porcine deținute în zone de restricții listate în anexa I care sunt situate în statele membre în cauză asigură, în cazul circulației autorizate în afara respectivelor zone de restricții, faptul că următoarele măsuri de biosecuritate consolidate sunt aplicate în respectivele unități de porcine deținute:
                        
                                    (a)
                                 
                                 
                                    trebuie să nu existe niciun contact direct sau indirect între porcinele deținute și cel puțin:
                                    
                                                (i)
                                             
                                             
                                                alte porcine deținute din alte unități;
                                             
                                          
                                                (ii)
                                             
                                             
                                                porcine sălbatice;
                                             
                                          
                              
                                    (b)
                                 
                                 
                                    persoanele care intră în sediile în care sunt ținute porcine sau persoanele care părăsesc aceste spații trebuie să ia măsuri de igienă adecvate, cum ar fi schimbarea îmbrăcămintei și a încălțămintei;
                                 
                              
                                    (c)
                                 
                                 
                                    persoanele care intră în sediile în care sunt ținute porcine trebuie să își spele și să își dezinfecteze mâinile la intrare;
                                 
                              
                                    (d)
                                 
                                 
                                    persoanele care intră în contact cu porcinele deținute din unitate trebuie să nu fi fost implicate în vreo activitate de vânătoare vizând porcine sălbatice, nici să fi avut vreun alt contact cu porcine sălbatice timp de cel puțin 48 de ore înainte de intrarea în unitate;
                                 
                              
                                    (e)
                                 
                                 
                                    interdicția ca persoanele sau mijloacele de transport neautorizate să intre în unitate, inclusiv în sediile în care sunt ținute porcine;
                                 
                              
                                    (f)
                                 
                                 
                                    ținerea unei evidențe adecvate a persoanelor și a mijloacelor de transport care intră în unitatea în care sunt ținute porcinele;
                                 
                              
                                    (g)
                                 
                                 
                                    sediile și clădirile unității în care sunt ținute porcine trebuie:
                                    
                                                (i)
                                             
                                             
                                                să fie construite astfel încât niciun alt animal să nu poată intra în sedii și clădiri sau să nu poată intra în contact cu porcinele deținute sau cu hrana și materialul de așternut ale acestora;
                                             
                                          
                                                (ii)
                                             
                                             
                                                să permită spălarea și dezinfectarea mâinilor;
                                             
                                          
                                                (iii)
                                             
                                             
                                                să permită curățarea și dezinfectarea sediilor;
                                             
                                          
                                                (iv)
                                             
                                             
                                                să dispună de instalații adecvate pentru încălțăminte și îmbrăcăminte la intrarea în sediile în care sunt ținute porcine;
                                             
                                          
                              
                                    (h)
                                 
                                 
                                    să dispună de o împrejmuire care nu permite trecerea animalelor de crescătorie cel puțin în cazul sediilor în care sunt ținute porcinele și al clădirilor în care sunt ținute hrana și așternutul acestora;
                                 
                              
                                    (i)
                                 
                                 
                                    trebuie să existe un plan de biosecuritate aprobat de autoritatea competentă a statului membru în cauză, ținând seama de profilul unității și de legislația națională; acest plan de biosecuritate trebuie să includă cel puțin:
                                    
                                                (i)
                                             
                                             
                                                crearea zonelor „curate” și „murdare” pentru personal corespunzător tipologiei fermei, cum ar fi vestiare, duș, sală de mese;
                                             
                                          
                                                (ii)
                                             
                                             
                                                stabilirea și revizuirea, după caz, a modalităților logistice pentru intrarea în unitate a unor noi porcine deținute;
                                             
                                          
                                                (iii)
                                             
                                             
                                                proceduri de curățare și dezinfectare a facilităților, a mijloacelor de transport, a echipamentelor și proceduri vizând igiena personalului;
                                             
                                          
                                                (iv)
                                             
                                             
                                                norme privind hrana personalului de la fața locului și interzicerea deținerii de porcine de către personal, la nevoie și dacă este cazul;
                                             
                                          
                                                (v)
                                             
                                             
                                                un program specific de sensibilizare periodică a personalului din unitate;
                                             
                                          
                                                (vi)
                                             
                                             
                                                stabilirea și revizuirea, după caz, a măsurilor logistice pentru a asigura o separare adecvată între diferitele unități epidemiologice și pentru a evita ca porcinele să intre în contact, direct sau indirect, cu subproduse de origine animală și cu alte unități;
                                             
                                          
                                                (vii)
                                             
                                             
                                                procedurile și instrucțiunile pentru aplicarea cerințelor în materie de biosecuritate în timpul construirii sau reparării sediilor sau clădirilor;
                                             
                                          
                                                (viii)
                                             
                                             
                                                audit intern sau autoevaluare pentru aplicarea măsurilor de biosecuritate.